## MODELI PËR DOKUMENTIN KONSULTATIV

**Për projektligjin “Për disa shtesa dhe ndryshime në ligjin nr. 74/2014 “Për armët””**

|  |
| --- |
| Ministria e Brendshme fton qytetarë, organizata të shoqërisë civile, komunitetin akademik dhe përfaqësues të tjerë të publikut të interesuar për të kontribuar pëgjatë procesit të konsultimit publik të projektligjit “Për disa shtesa dhe ndryshime në ligjin nr. 74/2014 “Për armët”  Ministria e Brendshme mirëpret komente nga:   * Ekspertë të fushës së armëve * Persona fizik apo juridik të interesuar për pajisjen me licencë/autorizim për mbajtje arme. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet pubikimit në RENJK, nga 16 qershor deri më 14 korrik |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:   * Duke plotësuar formularin online të Regjistrin Elektronik për projektligjit, në adresën elektronike: <http://www.konsultimipublik.gov.al>: * Duke dërguar propozimet/sugjerimet tuaja në adresën elektronik të Ministrisë së Brendshme: Ministria.Brendshme@mb.gov.al |

Kontakti:

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet*.*  Znj. Keti Suli – Koordinatore e Konsultimit Publik, e-mail: keti.suli@mb.gov.al, tel. 0699179389 |

Datat dhe vendet e takimeve publike:

|  |
| --- |
| Nuk janë organizuar takime apo tryeza konsultimi. |

Sfondi i propozimit legjislativ

|  |
| --- |
| Qëllimi kryesor i hartimit të këtij projektligji, në përputhje dhe me objektivin nr. 1 të Strategjisë për kontrollin e AVL 2019-2024, përcakton që brenda vitit 2023, të garantohet miratimi i legjislacionit për kontrollin e armëve, plotësisht i harmonizuar me kuadrin rregullator të BE-së, detyrimet e tjera ndërkombëtare përkatëse dhe i standardizuar me të gjithë rajonin. |

Propozimet

|  |
| --- |
| Hartimi i këtij projektligji është diktuar nga nevoja për të rregulluar çështjet në lidhje me:  - kushtet dhe kriteret për mbajtjen, ruajtjen, tregtimin, importimin, eksportimin, gjurmimin e transportimin, brenda dhe jashtë territorit të Republikës së Shqipërisë, të armëve të kategorive të përcaktuara, sipas këtij ligji;  - marrëdhëniet ndërmjet shtetit dhe subjekteve për pajisjen me armë e municione, kur një e drejtë e tillë ka lindur për shkak të pronësisë apo të detyrës;  - marrëdhëniet për lëshimin e licencave dhe autorizimeve nga Policia e Shtetit për çdo subjekt të interesuar për veprimtaritë e lejuara me armë, sipas kategorive të përcaktuara në këtë ligj;  - veprimtarinë e prodhimit, çaktivizimit dhe riparimit të armëve.  Objektivat që synohen të arrihen nëpërmjet miratimit të këtij projektligji janë:  a) përafrimi i ligjit ekzistues 74/2014, “Për armët” me legjislacionin e Bashkimit Evropian, përkatësisht me Direktivën (BE) 2017/853 të Parlamentit Evropian dhe të Këshillit, datë 17 Maj 2017 që ndryshon Direktivën e Këshillit 91/477/KEE, datë 18 qershor 1991 “Për kontrollin e blerjeve dhe posedimit të armëve”.  b) përmirësimi i kushteve dhe kritereve për mbajtjen, ruajtjen, tregtimin, çaktivizimin dhe gjurmimin e armëve, pjesëve kryesore dhe municioneve për përdorim civil.  c) njësimi i plotë i termave (përkufizimeve dhe kategorive të armëve, pjesëve të armëve dhe municioneve), objekt i ligjit nr. 74/2014, me legjislacionin e Bashkimit Evropian.  d) përcaktimi i kategorive të armëve, të cilat nuk lejohen të përdoren nga personat fizik dhe juridik (civil) dhe për të cilat nuk lëshohet autorizim.  e) përcaktimi i kategorive të armëve, të cilat lejohen të përdoren nga personat fizik dhe juridik (civil).  f) përmirësimi i markimit të armëve të importuara me qëllim gjurmimin e tyre.  g) regjistrimi i armëve, pjesëve dhe municioneve me qëllim përmirësimin e shkëmbimit të informacionit brenda vendit dhe me anëtarët e BE.  h) ndryshime me qëllim përmirësimin dhe forcimin e masave për dhënien e lejeve dhe licencave. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projektligjit të propozuar. Për më tepër, ne kemi zgjedhur pyetjet e mëposhtme ku kontributi juaj do të jetë veçanërisht i vlefshëm, dhe të cilave mund t'i përgjigjeni duke plotësuar një pyetësor të shkurtër në internet.*   * Cilat janë kriteret shtrënguese që propozoni pajisjen dhe mbajtjen e armës? |